CELEX: 32004R1631
Language: sl
Date: 2004-09-17 00:00:00
Title: Uredba Komisije (ES) št. 1631/2004 z dne 17. septembra 2004 o uporabi koeficienta znižanja za potrdila o nadomestilu za blago, ki ni zajeto v Prilogi I k Pogodbi, iz člena 8(5) Uredbe (ES) št. 1520/2000

18.9.2004   
            
            
               SL
            
            
               Uradni list Evropske unije
            
            
               L 295/17
            
         
      UREDBA KOMISIJE (ES) št. 1631/2004
   z dne 17. septembra 2004
   o uporabi koeficienta znižanja za potrdila o nadomestilu za blago, ki ni zajeto v Prilogi I k Pogodbi, iz člena 8(5) Uredbe (ES) št. 1520/2000
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o tržni ureditvi za nekatero blago, pridobljeno s predelavo kmetijskih proizvodov (1),
   ob upoštevanju Uredbe Komisije (ES) št. 1520/2000 z dne 13. julija 2000 o določitvi skupnih podrobnih pravil za uporabo sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in o merilih za določitev višine takih nadomestil (2), ter zlasti člena 8(5) Uredbe,
   ob upoštevanju naslednjega:
   
               (1)
            
            
               Uradna obvestila držav članic po členu 8(2) Uredbe Komisije (ES) št. 1520/2000 navajajo, da celotni znesek prejetih vlog dosega 310 936 040 EUR, medtem ko razpoložljivi znesek za tranšo potrdil o nadomestilu za uporabo od 1. oktober 2004, kakor je navedeno v členu 8(4) Uredbe Komisije (ES) št. 1520/2000, znaša 114 000 000 EUR.
            
         
               (2)
            
            
               Koeficient znižanja se izračuna na podlagi člena 8(3) in (4) Uredbe (ES) št. 1520/2000. Tak koeficient je treba uporabiti za zneske, zahtevane v obliki potrdil o nadomestilih za uporabo od 1. oktober 2004, kakor je bilo določeno v členu 8(6) Uredbe Komisije (ES) št. 1520/2000 –
            
         SPREJELA NASLEDNJO UREDBO:
   Člen 1
   Zneski za zahtevke za potrdila o nadomestilih za uporabo od 1. oktober 2004 se znižajo po koeficientu 0,634.
   Člen 2
   Ta uredba začne veljati 18. septembra 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. septembra 2004
      
         
            Za Komisijo
         
         Olli REHN
         
         
            Član Komisije
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 177, 15.7.2000, str. 1. Uredba, kakor je bila nazadnje spremenjena z Uredbo (ES) št. 886/2004 (UL L 168, 1.5.2004, str. 14).